ai4bharat/Pralekha huggingface dataset:
सूक्ष्म, लघु एवं मध्यम उद्यम मंत्रालय
श्री नारायण राणे ने भारत स्वास्थ्य संवाद पहल और प्रस्तावित महाराष्ट्र ग्लोबल मेड टेक जोन  पर चर्चा की
सूक्ष्म, लघु और मध्यम उद्यम मंत्रालय, आईसीएमआर और आईएमए के साथ साझेदारी में इंडिया चैंबर ऑफ बिजनेस एंड कॉमर्स  ने 2 अगस्त 2023 को नई दिल्ली के उद्योग भवन में केंद्रीय सूक्ष्म, लघु और मध्यम उद्यम मंत्री श्री नारायण राणे और वैश्विक स्वास्थ्य सेवा उद्योग प्रमुखों के साथ एक गोलमेज सम्मेलन का आयोजन किया। आगामी स्वास्थ्य संवाद शिखर सम्मेलन  और महाराष्ट्र में प्रस्तावित महाराष्ट्र ग्लोबल मेड टेक जोन  एक विश्व स्तरीय वैश्विक चिकित्सा उपकरण विनिर्माण केंद्र के संदर्भ में गोलमेज सम्मेलन में विचार-विमर्श किया गया।
स्वास्थ्य देखभाल उद्योग को संबोधित करते हुए श्री नारायण राणे ने कहा कि सूक्ष्म, लघु और मध्यम उद्यम मंत्रालय भारत को चिकित्सा उपकरणों के मामले में एक नया केंद्र और स्वास्थ्य सेवा क्षेत्र में आत्मनिर्भर बनाने हेतु स्वास्थ्य सेवा क्षेत्र में मजबूत विनिर्माण क्षमताओं के निर्माण पर ध्यान केंद्रित कर रहा है। उन्होंने प्रस्तावित एमजीएमटीजेड के लिए हर संभव सहायता का आश्वासन दिया और वैश्विक स्वास्थ्य सेवा उद्योग प्रमुखों को प्रस्तावित पार्क में निवेश करने के लिए आमंत्रित किया।
इंडिया चैंबर के अध्यक्ष और मुख्य कार्यकारी अधिकारी श्री नितिन पंगोत्रा ने गोलमेज सम्मेलन में इस उद्योग जगत के सदस्यों को संबोधित करते हुए कहा कि स्वास्थ्य सेवा का भविष्य डिजिटल और स्मार्ट हेल्थ केयर डिलीवरी, तकनीक सक्षम और नवाचार आधारित उच्च गुणवत्ता वाले विनिर्माण और महत्वपूर्ण स्वास्थ्य देखभाल उपकरणों एवं चिकित्सा उपकरणों में विविधीकरण, सहायक प्रौद्योगिकियों, निदानों, औषधि पार्कों एवं स्वास्थ्य देखभाल प्रणालियों में नवीन नवाचारों और प्रौद्योगिकियों के अनुप्रयोग पर आधारित है।
स्वास्थ्य क्षेत्र में भारत को आत्मनिर्भर बनाने के लिए भारतीय स्वास्थ्य देखभाल विनिर्माण और सेवा क्षेत्र में निवेश के अवसरों, वैश्विक सहयोग, नवाचार और उद्यमशीलता को बढ़ावा देने के लिए आगामी आईएचडी शिखर सम्मेलन का आयोजन नवंबर में किया जाएगा।
भारत चैंबर ने आईसीएमआर के साथ साझेदारी में एमजीएमटीजेड को भारत स्वास्थ्य संवाद मंच की पहल के अंग के रूप में प्रस्तावित किया गया है। इसके अंतर्गत भारत के नेतृत्व में वैश्विक आपूर्ति श्रृंखला नेटवर्क के निर्माण के लिए चिकित्सा उपकरण क्षेत्र में विनिर्माण क्षमताओं को बढ़ाने हेतु निर्यात प्रोत्साहन के लिए वैश्विक मानकों को सुनिश्चित करने वाली उन्नत विनिर्माण क्षमताओं, समान सुविधाओं  और भवन के साथ-साथ एक ही स्थल पर मेडटेक इकोसिस्टम तैयार करना है।
निर्वाचन आयोग
भारतीय निर्वाचन आयोग ने खर्च की सीमा से जुड़े मुद्दों की जांच के लिए समिति का गठन किया
भारतीय निर्वाचन आयोग ने पूर्व राजस्व सेवा अधिकारी और महानिदेशक  श्री हरीश कुमार और महासचिव तथा महानिदेशक  श्री उमेश सिन्हा की सदस्यता में एक समिति का गठन किया है। यह समिति मतदाताओं की संख्या में वृद्धि और महंगाई दर में बढ़ोतरी तथा अन्य पहलुओं के मद्देनजर उम्मीदवारों की खर्च सीमा से जुड़े मुद्दों का परीक्षण करेगी।
कोविड-19 के मद्देनजर विधि और न्याय मंत्रालय ने 19 अक्टूबर, 2020 को निर्वाचन अधिनियम 1961 के नियम संख्या 90 में संशोधन अधिसूचित कर वर्तमान खर्चों की सीमा में 10% की बढ़ोतरी की है। खर्च की सीमा में की गई यह बढ़ोतरी वर्तमान में जारी चुनावों में भी तत्काल प्रभाव से लागू होगी।
इससे पहले खर्च की सीमा में बढ़ोतरी 2014 में एक अधिसूचना के माध्यम से 28 फरवरी, 2014 को की गई थी जबकि आंध्र प्रदेश और तेलंगाना के संदर्भ में 10 अक्टूबर, 2018 को इसमें संशोधन किया गया था।
पिछले 6 वर्षों में खर्च की सीमा में कोई वृद्धि नहीं की गई जबकि मतदाताओं की संख्या 834 मिलियन से बढ़कर 2019 में 910 मिलियन और अब 921 मिलियन हो गई है। इसके अलावा लागत मुद्रा स्फीति में भी वृद्धि हुई जो 220 से बढ़कर 2019 में 280 और अब 301 के स्तर पर पहुंच गई है।
यह समिति निम्नलिखित संदर्भों के आधार पर परीक्षण करेगी:-
• देश के सभी राज्यों और केंद्र शासित प्रदेशों में मतदाताओं की संख्या में बदलाव और इसका खर्च पर प्रभाव का आकलन।
• लागत मुद्रा स्फीति सूचकांक में बदलाव और इसके चलते हाल के चुनावों में उम्मीदवारों द्वारा किए जाने वाले खर्च के तरीकों का आकलन।
• समिति राजनीतिक दलों और अन्य संबंधित पक्षों से उनके विचार भी जानेगी।
• खर्च पर प्रभाव डालने वाले अन्य पहलुओं का भी परीक्षण किया जाएगा।
• अन्य संबंधित मुद्दों का भी परीक्षण होगा।
• समिति अपने गठन के 120 दिनों के भीतर अपनी रिपोर्ट सौंपेगी।
स्वास्थ्य एवं परिवार कल्याण मंत्रालय
कोविड-19 टीकाकरण का 53वां दिन
अब तक 2.40 करोड़ से ज्यादा कोविड-19 टीके की खुराक दी गई
आज शाम 7 बजे तक 10.28 लाख वैक्सीन की खुराक दी गई
देशभर में कोविड-19 टीके की खुराक लगवाने वालों की संख्या आज 2.40 करोड़ को पार कर गई।
प्रारंभिक रिपोर्ट के मुताबिक आज शाम 7 बजे तक कुल 2,40,37,644 लोगों को टीका लगाया गया।
अब तक 71,13,801 स्वास्थ्यकर्मियों  को टीके की पहली खुराक दी जा चुकी है जबकि 38,51,808 स्वास्थ्यकर्मी दूसरी खुराक ले चुके हैं। वहीं 69,02,006 फ्रंटलाइन वर्कर्स पहला और 4,44,199 फ्रंटलाइन वर्कर्स ने दूसरी खुराक ली है। 49,25,543 लाभार्थियों की उम्र 60 साल से अधिक हैं जबकि 8,00,287 लाभार्थी वे हैं जिनकी उम्र 45 साल से अधिक है और वे किसी न किसी गंभीर बीमारी से पीड़ित हैं।
|
|
स्वास्थ्यकर्मी
|
|
फ्रंटलाइन वर्क्रस
|
|
45-60 साल से अधिक उम्र के गंभीर बीमारियों से पीड़ित लाभार्थी
|
|
60 वर्ष से अधिक उम्र के लाभार्थी
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
पहली खुराक
|
|
71,13,801
|
|
38,51,808
|
|
69,02,006
|
|
4,44,199
|
|
8,00,287
|
|
49,25,543
प्रारंभिक रिपोर्ट के मुताबिक देशभर में कोविड-19 टीकाकरण के 53वें दिन आज शाम 7 बजे तक कुल 10,28,911 वैक्सीन की खुराक दी गई। इनमें से 7,98,354 लाभार्थियों को टीके की पहली खुराक दी गई और 2,30,557 स्वास्थ्यकर्मी और फ्रंटलाइन वर्कर्स को टीके की दूसरी खुराक लगाई जा चुकी है। फाइनल रिपोर्ट आज रात तक तैयार हो जाएगी।
|
|
9 मार्च 2021
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 साल से अधिक उम्र के गंभीर बीमारियों से पीड़ित लाभार्थी
|
|
60 वर्ष से अधिक उम्र के लाभार्थी
|
|
कुल लाभार्थी
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
पहली खुराक
|
|
पहली खुराक
|
|
दूसरी खुराक
|
|
38,791
|
|
1,12,330
|
|
1,09,687
|
|
1,18,227
|
|
98,478
|
|
5,51,398
|
|
79,8354
|
|
2,30,557
कृषि एवं किसान कल्याण मंत्रालय
रबी सीजन के लिए केंद्र से राज्यों को पूरी मदद- श्री तोमर
केंद्रीय कृषि मंत्री की अध्यक्षता मेंहुआ रबी अभियान केलिए राष्ट्रीय कृषि सम्मेलन का आयोजन
रबी अभियान 2021-2022 के लिए राष्ट्रीय कृषि सम्मेलन का आयोजन केंद्रीय कृषि एवं किसान कल्याण मंत्री श्री नरेंद्रसिंह तोमर की अध्यक्षता में हुआ। श्री तोमर ने कहा कि रबी सीजन के लिए केंद्र सरकार से राज्यों को पूरी मदद की जा रही है। उन्होंने कृषि के समग्र विकास के लिए राज्यों से कृषि विज्ञान केंद्रों से मिलकर लक्ष्य तय करने का अनुरोध किया।
केंद्रीय मंत्री श्री तोमर ने कहा कि देश में खरीफ सीजन बेहतर रहा है। रबी सीजन की दृष्टि से राज्यों की अपेक्षाओं को केंद्र सरकार पूरा कर रही है। कृषि क्षेत्र में कई चुनौतियां है, जिन पर परस्पर सहयोग से विजय प्राप्त करते हुए हम लक्ष्य की ओर आगे बढ़ सकेंगे। उन्होंने खेती में पानी, बिजली व रासायनिक उर्वरकों की खपत कम करने के लिए राज्यों से प्रयत्न करने का आग्रह करते हुए कहा कि इससे खेतों व किसानों के साथ देश को भी फायदा होगा। उन्होंने नैनो यूरिया का उपयोग बढ़ाने पर ध्यान देने का आग्रह किया, जो कम खर्चीला है और मृदा स्वास्थ्य बेहतर रहता है।
श्री तोमर ने कहा कि प्रधानमंत्री श्री नरेंद्र मोदी जी के नेतृत्व में कृषि क्षेत्र को बढ़ावा देने के लिए केंद्र सरकार प्रतिबद्धहै,रहेगी। प्रधानमंत्री जी ने समग्रता को समेटे हुए कई योजनाओं का सृजन किया है, ताकि कृषि में उत्पादन-उत्पादकता बढ़े और देश को महारथ हासिल हो। केंद्र सरकार निरंतर काम कर रही है, जिसके अच्छे परिणाम परिलक्षित हो रहे हैं।किसानबंधु कठोर परिश्रम कर रहे हैं।
श्री तोमर ने कहा कि प्रधानमंत्री जी ने कम ब्याज पर किसानों को ऋण देने की व्यवस्था की है, ताकि वे बिना परेशानी के खेती कर सकें। उनके निर्देश पर किसान क्रेडिट कार्ड द्वारा किसानों को लाभ पहुंचाया जा रहा है। सवा दो करोड़ से ज्यादा केसीसी वितरित किए जा चुके हैं, जिनके माध्यम से किसानों को सवा दो लाख करोड़ रूपए से ज्यादा ऋण दिया गया है। प्रधानमंत्री किसान सम्मान निधि योजना के माध्यम से किसानों को आय सहायता का बहुत महत्वपूर्ण कदम उठाया गयाहै,जिसमेंअब तक 11.37 करोड़ लाभार्थियों को 1.58 लाख करोड़ रू. दिए जा चुके हैं। प्रधानमंत्री फसल बीमा योजना बड़ा सुरक्षा कवच है, जिसका फायदा किसानों को मिल रहा है। श्री तोमर ने सभी छोटे किसानों तक विभिन्न योजनाओं का लाभ सुनिश्चित करने पर जोर दिया। उन्होंने बताया कि केंद्र सरकार दलहन-तिलहन-आयल पाम के लिए मिशन मोड पर काम कर रही है, जिससे आयात पर निर्भरता कम होगी। केंद्रीय कृषिराज्य मंत्री सुश्री शोभा करंदलाजे ने भी संबोधित किया।
कृषि सचिव श्री संजय अग्रवाल ने बताया कि देश में खाद्यान्न उत्पादन का लक्ष्य हासिल किया जा रहा है।रबी सीजन के लिए केंद्र सरकार द्वारा न्यूनतम समर्थन मूल्य भी समय से पूर्व घोषित कर दिया गया है, ताकि किसानों को लाभ मिल सकें। उर्वरक सचिव श्री राजेश कुमार चतुर्वेदी ने भी संबोधित किया। कृषि अनुसंधान एवं शिक्षा विभाग के सचिव व भारतीय कृषि अनुसंधान परिषद के महानिदेशक डॉ. त्रिलोचन महापात्र ने कहा कि परिषद किसानों को हरसंभव सहयोग कर रही है, नई फसल किस्मों से किसानों को फायदा होगा।कृषि उत्पादन आयुक्त डा. एस.के. मल्होत्रा ने प्रेजेन्टेशन के माध्यम से खरीफ में फसलों की वर्तमान स्थिति तथा आगामी रबी सीजन का परिदृश्य बताया।सम्मेलन में केंद्रीय मंत्रालयों तथा सभी राज्यों के वरिष्ठ अधिकारियों ने भी भाग लिया।
प्रस्तुति के लिए यहां क्लिक करें
प्रधानमंत्री कार्यालय
प्रधानमंत्री ने ऑक्सीजन व दवाओं की उपलब्धता और आपूर्ति की समीक्षा की
दवाओं का उत्पादन बढ़ाने और आवश्यक सभी मदद देने के लिए भारत सरकार निर्माताओं के साथ लगातार संपर्क में है
रेमडेसिविर समेत सभी दवाओं के उत्पादन में पिछले कुछ हफ्तों में काफी वृद्धि हुई है
पहली लहर की पीक के दौरान हुई ऑक्सीजन की आपूर्ति से अब 3 गुना अधिक आपूर्ति हो रही है
प्रधानमंत्री श्री नरेन्द्र मोदी ने एक उच्चस्तरीय बैठक कर ऑक्सीजन और दवाओं की उपलब्धता व आपूर्ति की समीक्षा की।
प्रधानमंत्री को बताया गया कि सरकार कोविड प्रबंधन और म्यूकोरमाइकोसिस के इलाज में इस्तेमाल होने वाली दवाओं की आपूर्ति की निगरानी कर रही है। मंत्री ने पीएम को जानकारी दी कि वह उत्पादन बढ़ाने और आवश्यक सभी प्रकार की मदद के लिए निर्माताओं के साथ लगातार संपर्क में हैं। प्रधानमंत्री को ऐसी हर दवा के लिए एपीआई के मौजूदा उत्पादन और स्टॉक के बारे में भी बताया गया।इस पर चर्चा की गई कि राज्यों को काफी मात्रा में दवाइयां उपलब्ध कराई जा रही हैं। प्रधानमंत्रीको यह भी अवगत कराया गया कि पिछले कुछ हफ्तों में रेमडेसिविर समेत सभी दवाओं के उत्पादन में काफी वृद्धि हुई है। प्रधानमंत्रीने कहा कि भारत का फार्मा सेक्टर काफी सशक्त है और सरकार का उसके साथ लगातार करीबी समन्वय सभी दवाओं की उचित उपलब्धता सुनिश्चित करेगा।
प्रधानमंत्री ने देश में ऑक्सीजन की उपलब्धता और आपूर्ति की स्थिति का भी जायजा लिया। इस पर भी चर्चा हुई कि कोरोना की पहली लहर में पीक के दौरान हुई ऑक्सीजन की आपूर्ति से अब तीन गुना ज्यादा आपूर्ति हो रही है। प्रधानमंत्री को ऑक्सीजन आपूर्ति को लेकर भारतीय वायुसेना के विमानों और ऑक्सीजन रेल के संचालन के बारे में जानकारी दी गई। प्रधानमंत्रीको ऑक्सीजन कंसंट्रेटर्स, ऑक्सीजन सिलेंडरों की खरीद की स्थिति के साथ-साथ देशभर में लगाए जा रहे पीएसए संयंत्रों की स्थिति के बारे में भी बताया गया।
प्रधानमंत्रीने यह भी कहा कि राज्यों को समयबद्ध तरीके से वेंटिलेटरों का संचालन करने के लिए कहा जाना चाहिए और निर्माताओं की मदद से तकनीकी और प्रशिक्षण संबंधी मसलों को हल किया जाए।
सूचना और प्रसारण मंत्रालय
50वां अंतरराष्ट्रीय भारतीय फिल्म समारोह  का विशेष रूप से निर्मित खंड मूक सिनेमा देखने के लुप्त रूप को श्रद्धांजलि देगा
गोवा में 2019 अंतरराष्ट्रीय भारतीय फिल्म समारोह  का स्वर्ण जयंती संस्करण आयोजित किए जाने में केवल पांच दिन बच गए हैं। इस समारोह में मूक फिल्म देखने के लुप्त रूप को श्रद्धांजलि अर्पित करने के लिए विशेष रूप से निर्मित एक खंड होगा, जहां तीन विख्यात फिल्मकारों द्वारा तीन विख्यात फिल्मों को प्रदर्शित किया जाएगा।
ये फिल्में हैं- रूस के विख्यात फिल्मकार एवं मोंटेक एडिटिंग के प्रवर्तक सर्जेर्यी एम आइंस्टाइन की बैटलशिप पोटेमकिन, जर्मनी के विख्यात फिल्मकार जी.डब्ल्यू. पाबस्ट की पेंडोराज बॉक्स और सस्पेंस के विख्यात ब्रितानी फिल्मकार अल्फ्रेड हिचकॉक की ब्लैकमेल। आईएफएफआई में इन फिल्मों को दिखाए जाने के साथ ब्रिटेन के विख्यात पियानोवादक जोनाथन लिंडसे बेस्ट का लाइव शो भी आयोजित किया जाएगा।
अपनी प्रारंभिक अवस्था में फिल्मों को मनोरंजन के एक हास्य नाटिका को दिखाया जाना आरंभ हुआ था और उस वक्त ध्वनि इसका हिस्सा नहीं हुआ करती थी। मुख्य रूप से यह एक दृश्य माध्यम था जो अक्सर किसी चित्रकारी या हस्तकारी का विस्तार होता था और कैमरा के उद्भव के साथ यह एक अलग माध्यम बन गया। प्रारंभ में फिल्मों की संकल्पना बिना किसी ध्वनि के एक दृश्य कार्यक्रम के रूप में की गई थी।
एकमात्र ध्वनि लाइव म्यूजिक होती थी, जो किसी विख्यात संगीतकार द्वारा किसी विशेष स्थान पर किसी विशेष फिल्म की स्क्रीनिंग के साथ दी जाती थी। बोलने वाली फिल्मों के उद्भव के साथ इस तरह की फिल्मों को देखने का अनुभव भी समाप्त हो गया। इस वर्ष के आईएफएफआई में मूक फिल्मों के इसी महत्व को रेखांकित किया जाएगा।
उल्लेखनीय है कि 2019 अंतरराष्ट्रीय फिल्म समारोह का 50वां वर्ष है, जिसे अक्सर एशिया महाद्वीप के सबसे पुराने फिल्म समारोह में शुमार किया जाता है। 50वां अंतरराष्ट्रीय भारतीय फिल्म समारोह, 2019 में 76 देशों की लगभग 200 सर्वश्रेष्ठ फिल्मों, भारत पेनोरोमा खंड में 26 फीचर फिल्मों एवं 15 गैर फीचर फिल्मों को दिखाया जाएगा। समारोह के इस स्वर्ण जयंती संस्करण में 10 हजार से अधिक लोगों एवं फिल्म प्रेमियों के आने की उम्मीद है।
रक्षा मंत्रालय
पश्चिमी नौसेना कमान ने चक्रवात निसर्ग और मानसून के दौरान आपातकालीन स्थितियों से निपटने के लिए कमर कसी
भारतीय नौसेना प्राकृतिक आपदाओं और ऐसी ही अन्य आकस्मिक स्थितियों में प्रभावित लोगों की मदद के लिए बचाव और राहत कार्य करने में हमेशा सबसे आगे रही है। पश्चिमी तट पर मानसून का आना लगभग तय होने के साथ ही शहरी और ग्रामीण क्षेत्रों में भारी बारिश के कारण बाढ़ की स्थितियां उत्पन्न होने की आशंकाओं को देखते हुए नौसेना की पश्चिमी कमान ने बाढ़ राहत, बचाव और डूबने से लोगों को बचाने के लिए संबधित राज्य सरकारों के सहयोग से पर्याप्त संसाधन जुटा लिए हैं।
मुंबई में, नौसेना की पश्चिमी कमान पूरे मानसून सीजन के दौरान अपनी पांच बाढ़ बचाव टीमों और तीन गोताखोर टीमों के साथ किसी भी आकस्मिक स्थिति से निपटने के लिए तैयार रहेगा। ये दल आपदा की स्थिति में तुरंत कार्रवाई करने के लिए शहर के विभिन्न नौसेना क्षेत्रो में तैनात किए गए हैं। ये राहत और बचाव के लिए जरूरी सभी उपकरणों से सुसज्जित हैं और बचाव कार्यों में इन्हें पूरी तरह से प्रशिक्षित किया गया है। बाढ़ संभावित क्षेत्रों की पहचान की जा रही है और सभी आवश्यक तैयारियां चल रही हैं।
इसी तरह की व्यवस्था करवार, गोवा और गुजरात में दमन और दीव में भी नौसेना की तैनाती वाले क्षेत्रों में की गई है। इसके अलावा, मुंबई, गोवा और पोरबंदर के विभिन्न नौसेनिक अड्डों पर नौसेना के डोर्नियर विमान और हेलीकॉप्टर बाढ़ से बचाव के लिए दुर्गम स्थानों में बचाव टीमों को ले जाने तथा फंसे लोगों को निकालने के लिए तैयार खड़े हैं। संबंधित क्षेत्र के स्टेशन कमांडर राज्य अधिकारियों, एनडीआरएफ और एसडीआरएफ के संपर्क में हैं और कम से कम समय में संकट की स्थिति से निपटने में सक्षम हैं।
अरब सागर से उठे चक्रवाती तूफान निसर्ग को देखते हुए सभी टीमों को सतर्क कर दिया गया है और उन्हें तूफान के दौरान मानवीय सहायता और आपदा राहत  की किसी भी आवश्यकता के लिए तत्परता से काम करने के लिए तैयार रखा गया है।
एसजी/एएम/एमएस/एसके
(Visitor Counter : 275
कोयला मंत्रालय
जनवरी, 2023 में 12.94% वृद्धि के साथ कोयला उत्पादन 89.96 मिलियन टन तक पहुंचा
28 कोयला खदानों ने 100% से अधिक उत्पादन किया
कोयला आधारित बिजली उत्पादन 17.79% बढ़ा
जनवरी'22 की तुलना में जनवरी'23 के दौरान भारत का कुल कोयला उत्पादन 79.65 मिलियन टन से 12.94% बढ़कर 89.96 मिलियन टन  हो गया। कोयला मंत्रालय के अनंतिम आंकड़ों के अनुसार, जनवरी 2023 के दौरान कोल इंडिया लिमिटेड  ने 11.44% की वृद्धि दर्ज की, जबकि एससीसीएल और कैप्टिव खदानों/अन्य ने क्रमशः 13.93% और 22.89% की वृद्धि दर्ज की।
शीर्ष 37 कोयला उत्पादक खदानों में से 28 खदानों ने 100% से अधिक का उत्पादन किया और तीन खदाों का उत्पादन जनवरी, 2023 के दौरान 80 और 100 प्रतिशत के बीच रहा।
वहीं, जनवरी 2022 की तुलना में जनवरी 23 के दौरान कोयले का प्रेषण 75.47 एमटी से 8.54% बढ़कर 81.91 एमटी हो गया। जनवरी 2023 के दौरान, सीआईएल, एससीसीएल और कैप्टिव/अन्य खदानों ने क्रमशः 64.45 एमटी, 6.84 एमटी और 10.61 एमटी डिस्पैच करके 6.07%, 14% और 21.9% की वृद्धि दर्ज की। जनवरी 23 के दौरान बिजली उपयोगिताओं का प्रेषण 8.01% बढ़कर 67.72 एमटी हो गया, जबकि जनवरी 22 में यह 62.70 एमटी था।
कोयला आधारित बिजली उत्पादन ने जनवरी '23 में 17.79% की वृद्धि हासिल की और जनवरी'23 में समग्र बिजली उत्पादन जनवरी 2022 में उत्पन्न बिजली की तुलना में 18.33% अधिक रहा। इसी तरह, कुल बिजली उत्पादन दिसंबर 2022 में 128536 एमयू से जनवरी 2023 में बढ़कर 136973 एमयू हो गया है और इसमें 6.56% की वृद्धि दर्ज की गई है।
आयुष
आयुष मंत्रालय ने पांच आयुर्वेद अस्पतालों को आयुष प्रारंभिक स्तर के एनएबीएच प्रमाणपत्र सौंपे
आयुष मंत्रालय ने प्रधानमंत्री श्री नरेन्द्र मोदी के ‘हील इन इंडिया, हील बाई इंडिया’ के सपने को साकार करने और गुणवत्तापूर्ण या बेहतरीन आयुष सेवाएं आम जनता को सुलभ कराने के लिए एक बड़ा कदम उठाया है। आयुष सचिव पद्मश्री वैद्य राजेश कोटेचा ने पांच आयुर्वेद संस्थानों को प्रारंभिक स्तर के एनएबीएच प्रमाणपत्र प्रदान किए।
ये प्रमाणपत्र ‘अस्पतालों और स्वास्थ्य सेवा प्रदाताओं के लिए राष्ट्रीय प्रत्यायन बोर्ड ’ द्वारा प्रदान किए गए, जो भारतीय गुणवत्ता परिषद का एक घटक बोर्ड है और जिसकी स्थापना स्वास्थ्य सेवा संगठनों के लिए प्रत्यायन कार्यक्रम शुरू करने एवं संचालित करने के उद्देश्य से की गई है। एनएबीएच के मुख्य कार्यकारी अधिकारी डॉ. अतुल मोहन कोचर सहित अन्य गणमान्यजन इस अवसर पर उपस्थित थे।
इस अवसर पर श्री कोटेचा ने कहा कि यह कार्यक्रम हमारे देश के सभी आयुर्वेद अस्पतालों एवं संस्थानों के लिए अत्यंत महत्वपूर्ण है। देश भर के आयुष डॉक्टरों को इसका लाभ उठाना चाहिए। उन्होंने कहा कि यह प्रमाणपत्र उच्च गुणवत्ता सुनिश्चित करने की दिशा में एक महत्वपूर्ण कदम है। उन्होंने यह भी कहा, ‘हमें आयुष को पूरी दुनिया में इस तरह से फैलाने की जरूरत है जिससे कि आयुष से जुड़े सभी विषयों की व्यापक सराहना हो। मेरा विनम्र अनुरोध है कि सभी लोग इस सुविधा का लाभ उठाएं।’
ब्रह्म आयुर्वेद मल्टी स्पेशियलिटी हॉस्पिटल, गुजरात के प्रबंध निदेशक डॉ. नारायण जी शहाणे ने कहा, ‘जिस तरह से देश भर में आयुर्वेद और आयुष अस्पतालों की संख्या बढ़ रही है, यह प्रमाणपत्र समस्त अस्पतालों में उच्च गुणवत्ता सुनिश्चि͞त करने में काफी उपयोगी या प्रभावकारी साबित होगा। इसके साथ ही इससे दुनिया भर से उपचार के लिए यहां आने वाले लोगों का भरोसा भी बढ़ेगा।’
प्रारंभिक स्तर के एनएबीएच प्रमाणपत्र पेरुम्बयिल आयुर्वेदमना हॉस्पिटल, त्रिशूर ; आरोग्य हेल्थकेयर प्राइवेट लिमिटेड, चेन्नई ; प्रेमस्वरूप स्वामी आयुर्वेदिक मल्टी स्पेशियलिटी हॉस्पिटल, गांधीनगर ; ब्रह्म आयुर्वेद मल्टी स्पेशियलिटी हॉस्पिटल, नाडियाड ; और सुश्रुत आयुर्वेद हॉस्पिटल, पुत्तूर  को प्रदान किए गए।
विधि एवं न्याय मंत्रालय
न्याय बंधु कार्यक्रम के माध्यम से निःशुल्क कानूनी सहायता एवं सलाह
कानूनी सेवा प्राधिकरण अधिनियम 1987 की धारा 12 के तहत, अनुसूचित जनजाति, अनुसूचित जाति, तस्करी के शिकार या भीख मांगने, महिलाओं या बच्चों, दिव्यांगजन और अन्य पात्र श्रेणियों सहित हाशिए पर या वंचित आवेदकों को न्याय विभाग के न्याय बंधु कार्यक्रम के माध्यम से नि:शुल्क कानूनी सहायता और सलाह प्राप्त करने का अधिकार है।
न्याय बंधु  की प्राथमिक पहल देशभर में प्रो बोनो कानूनी सेवाओं के वितरण के लिए एक रूपरेखा स्थापित करना है। न्याय बंधु के तहत, स्वेच्छा से अपना समय और अपनी सेवाएं देने में रुचि रखने वाले पेशेवर वकील, मोबाइल प्रौद्योगिकी के माध्यम से, हाशिए पर रहने वाले पात्र लाभार्थियों से जुड़े हुए हैं। न्याय बंधु मोबाइल एप्लिकेशन  विकसित किया गया है और इसे तकनीकी भागीदार सीएससी ई-गवर्नेंस प्राइवेट लिमिटेड के सहयोग से उमंग प्लेटफॉर्म पर भी जोड़ दिया गया है।....
एमजी/एमएस/एसकेएस/एसएस
(Visitor Counter : 686
श्रम और रोजगार मंत्रालय
ईपीएफओ ने पीएफ सदस्यों को अपने जन्म रिकार्ड ठीक करने की सुविधा प्रदान करने के लिए संशोधित निर्देश जारी किए
कोविड-19 महामारी के बाद आनलाइन सेवाओं की उपलब्धता और पहुंच विस्तारित करने के लिए, ईपीएफओ ने पीएफ सदस्यों को अपने ईपीएफओ जन्म तिथि के रिकार्ड को ठीक करने की सुविधा प्रदान करने के लिए अपने फील्ड अधिकारियों को संशोधित निर्देश जारी किए हैं और इस प्रकार,सुनिश्चित किया कि उनका यूएएन केवाईसी अनुवर्ती है।
‘आधार’में दर्ज जन्म की तिथि को अब शुद्धिकरण के प्रयोजन के लिए जन्म की वैध तिथि के रूप में स्वीकार किया जाएगा, बशर्ते कि दोनों तिथियों में अंतर तीन वर्ष से कम हो। पीएफ अभिदाता शुद्धिकरण के आग्रहों को ऑनलाइन जमा कर सकता है।
यह ईपीएफओ को यूआईडीएआई के साथ तत्काल ऑनलाइन सदस्यों की जन्म तिथि को सत्यापित करने में सक्षम बनाएगा,इस प्रकार बदलाव आग्रहों के अधिप्रमाणन और प्रोसेसिंग समय में कमी लाएगा।
ईपीएफओ ने कोविड-19 महामारी पर काबू पाने में अपने पीएफ संचयों से गैर वापसी योग्य अग्रिम का लाभ उठाने के लिए ऑनलाइन आग्रह करने में वित्तीय संकटग्रस्त पीएफ सदस्यों को सक्षम बनाते हुए अपने फील्ड अधिकारियों को ऑनलाइन आग्रहों के निपटान में तेजी लाने को कहा है।
स्वास्थ्य एवं परिवार कल्याण मंत्रालय
देश में कोविड-19 टीकाकरण कवरेज का कुल आंकड़ा 138.35 करोड़ के पार पहुंचा
पिछले 24 घंटों के दौरान 64 लाख से अधिक कोविड रोधी टीके लगाए गए
मौजूदा रिकवरी दर 98.40 प्रतिशत है; जो मार्च 2020 के बाद सबसे अधिक है
पिछले 24 घंटों के दौरान 5,326 नये मामले सामने आए हैं
देश में सक्रिय मामलों की कुल संख्या वर्तमान में 79,097 है; जो पिछले 574 दिनों में सबसे कम हैं
साप्ताहिक संक्रमण दर  पिछले 37 दिनों से एक प्रतिशत से नीचे बनी हुई है
आज प्रात: 7 बजे तक प्राप्त अस्थायी रिपोर्ट के अनुसार पिछले 24 घंटों के दौरान 64,56,911 कोविड रोधी टीके लगाने के साथ ही देश की कोविड-19 टीकाकरण कवरेज बढ़कर 138.35 करोड़  से अधिक हो गई। यह उपलब्धि 1,46,27,925 सत्रों के माध्यम से अर्जित की गई है।
आज प्रात: 7 बजे तक प्राप्त अस्थायी रिपोर्ट के अनुसार संचयी आंकड़ों का पूरा ब्यौरा इस प्रकार है:
|
|
स्वास्थ्य कर्मी
|
|
पहली खुराक
|
|
1,03,86,424
|
|
दूसरी खुराक
|
|
96,51,589
|
|
अग्रिम पंक्ति के कर्मी
|
|
पहली खुराक
|
|
1,83,84,161
|
|
दूसरी खुराक
|
|
1,67,81,405
|
|
18-44 वर्ष आयु वर्ग
|
|
पहली खुराक
|
|
48,80,25,346
|
|
दूसरी खुराक
|
|
29,74,18,621
|
|
45-59 वर्ष आयु वर्ग
|
|
पहली खुराक
|
|
19,18,58,896
|
|
दूसरी खुराक
|
|
14,10,65,936
|
|
60 वर्ष से अधिक
|
|
पहली खुराक
|
|
11,98,64,939
|
|
दूसरी खुराक
|
|
9,00,40,864
|
|
योग
|
|
1,38,34,78,181
पिछले 24 घंटों में 8,043 मरीजों के ठीक होने से स्वस्थ होने वाले मरीजों की कुल संख्या में बढ़ोतरी हुई है , जो इस समय 3,41,95,060 है।
इसके परिणामस्वरूप भारत में रिकवरी दर 98.40 प्रतिशत हो गई है, जो मार्च 2020 के बाद सबसे अधिक है।
पिछले 54 दिनों से लगातार 15 हजार से कम दैनिक मामलों का पता चला है। यह केन्द्र और राज्यों/केन्द्र शासित प्रदेशों के संयुक्त एवं लगातार प्रयासों का परिणाम है।
पिछले 24 घंटों के दौरान 5,326 नये मामले सामने आये हैं, जो 581 दिनों में सबसे कम हैं।
देश में सक्रिय मामलों की मौजूदा संख्या 79,097 है, जो 574 दिनों में सबसे कम हैं। सक्रिय मामले देश के कुल संक्रमित मामलों के केवल 0.23 प्रतिशत हैं, जो मार्च 2020 के बाद सबसे कम हैं।
देश में कोविड जांच क्षमता को लगातार बढ़ाया जा रहा है। पिछले 24 घंटों के दौरान कुल 10,14,079 जांच की गईं। देश में अब तक 66.61 करोड़ से अधिक  नमूनों की जांच की गई है।
देश में जांच क्षमता बढ़ाई गई है और साप्ताहिक संक्रमण दर अब 0.59 प्रतिशत है, जो पिछले 37 दिनों से एक प्रतिशत से कम बनी हुई है। दैनिक संक्रमण दर 0.53 प्रतिशत है, जो पिछले 78 दिनों से दो प्रतिशत से कम और 113 दिनों से लगातार तीन प्रतिशत से कम बनी हुई है।